
Selam alejkum. Da li si griješan ako nisi znao da si džunub a klanjaš?


* 
* 
* 
* 
* 
* 
* 

 
KLANJANJE U STANJU DŽUNUBLUKA

Alejkumusselam.


Ko klanja ***[namaz](https://pitajucene.com/search/Namaz/questions/ "Pretraži pitanja o namazu")*** a džunub je, svejedno bilo to iz zaborava ili neznanja da je džunub, namaz mu je neispravan jer je šart ispravnosti namaza ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")***.


Kaže Uzvišeni: “A ako ste džunubi onda se okupajte” (El-Maide, 6).


S tim da onaj ko to uradi nije griješan jer je Uzvišeni oprostio ovom Ummetu ono što se iz zaborava uradi.


Bilježi Muslim u svom Sahihu od Ibn Abbasa, radijallahu anhuma, od Poslanika, sallallahu alejhi ve sellem, da Uzvišeni kada je objavio: “Gospodaru naš, ne kazni nas ako zaboravimo ili nehotice uradimo”, kaže Uzvišeni: “Učinio sam to”….”.


Takođe, bilježi Ibn Madže u svom Sunenu od Ibn Abbasa, radijallahu anhuma, da je Poslanika, sallallahu alejhi ve sellem, rekao: “Zaista je Allah oprostio mom Ummetu ono što nehotice, iz zaborava i u prisili urade”.


Šejh Albani i Šuajb Arnaut ***[hadis](https://pitajucene.com/search/Hadis/questions/ "Pretraži pitanja o hadisima")*** ocjenjuju vjerodostojnim. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


